Άννα της Μεγάλης Βρετανίας, πριγκίπισσα της Οράγγης

Η Άννα, Βασιλική Πριγκίπισσα (αγγλ. Anne, Princess Royal, 2 Νοεμβρίου 1709 - 12 Ιανουαρίου 1759) ήταν το δεύτερο παιδί και η μεγαλύτερη κόρη του Γεωργίου Β΄ της Μεγάλης Βρετανίας και της συζύγου του, Καρολίνας του Άνσμπαχ. http://www.unofficialroyalty.com/king-george-ii-of-great-britain/ https://www.royalcollection.org.uk/collection/421797/anne-princess-royal-1709-1759

Βιογραφία
Η Άννα γεννήθηκε στις 2 Νοεμβρίου 1709 στα Ανάκτορα του Χέρρενχαουζεν του Αννόβερου.http://ourfamilyancestry.net/getperson.php?personID=I5409&tree=beerman Βαπτίστηκε σύντομα και έλαβε το όνομα της ξαδέλφης του παππού της, βασίλισσας Άννας.Van der Kiste, σελ. 24

Έμαθε γερμανικά, γαλλικά και αγγλικά και διδάχτηκε μουσική από τον Γκέοργκ Φρήντριχ Χαίντελ.Van der Kiste, σελ. 84 Ο Χάιντελ αντιπαθούσε να διδάσκει, όμως είχε ισχυριστεί ότι θα κάνει τη μόνη εξαίρεση για την Άννα.http://www.hyperion-records.co.uk/dc.asp?dc=D_CDA67701/2 Εκείνη παρέμεινε σε όλη της τη ζωή υποστηρικτής του, παρακολουθώντας τις όπερές του και την σύνθεση της μουσικής του. Η Πριγκίπισσα παρακολούθησε μαθήματα ζωγραφικής από τον Χέρμαν βαν ντερ Μέιν και, το 1740, έφτιαξε ένα πορτραίτο του εαυτού της.http://royalcentral.co.uk/blogs/the-fifteen-princesses-of-orange-anne-princess-royal-and-princess-of-orange-56724

Ένας πιθανός γάμος μεταξύ της Άννας και του Λουδοβίκου ΙΕ΄ της Γαλλίας ακυρώθηκε όταν οι Γάλλοι επέμειναν η Άννα να μεταστραφεί στο Ρωμαιοκαθολικισμό. Στις 25 Μαρτίου 1734, στο Παρεκκλήσι του Παλατιού του Αγίου Ιακώβου, παντρεύτηκε τον Γουλιέλμο Δ΄ της Οράγγης. Από το γάμο τους η Άννα έμεινε πέντε φορές έγκυος, όμως μόνο δύο παιδιά τους κατάφεραν να επιβιώσουν, η Καρολίνα και ο Γουλιέλμος.http://www.englishmonarchs.co.uk/hanover_2.htm

Όταν ο σύζυγός της πέθανε σε ηλικία 40 ετών το 1751, η Άννα διορίστηκε αντιβασιλέας για τον 3 ετών γιο της.http://www.historyhome.co.uk/people/george2.htm Θεωρείται ότι ήταν εργατική, αλλά και αλαζονική και αγέρωχη, κάτι που την έκανε αντιλαϊκή.

Συνέχισε να ασκεί τα καθήκοντα του αντιβασιλέα μέχρι το θάνατό της από υδρωπικία το 1759. Για να τιμηθεί η μνήμη της ιδρύθηκε η κωμόπολη Πρίνσες Ανν της πολιτείας Μαίρυλαντ.

Οικογένεια
Παντρεύτηκε το 1734 τον Γουλιέλμο Δ΄ της Οράγγης και είχε τέκνα:
 θνησιγενής κόρη (19 Δεκεμβρίου 1736).
θνησιγενής κόρη (22 Δεκεμβρίου 1739).
Καρολίνα (1743 - 1787), παντρεύτηκε τον Κάρολο Χριστιανό του Νασσάου-Βάιλμπουργκ.
Άννα (15 Νοεμβρίου - 29 Δεκεμβρίου 1746).
 Γουλιέλμος Ε΄ (1748 - 1806), Πρίγκιπας της Οράγγης.

 Πρόγονοι  

Παραπομπές

Κατηγορία:Βρετανίδες πριγκίπισσες
Κατηγορία:Πριγκίπισσες της Οράγγης
Κατηγορία:Βασιλικές πριγκίπισσες